title: Решение (ЕС) 2015/2355 на Съвета от 10 декември 2015 година за разрешаване на определени държави членки да приемат, в интерес на Европейския съюз, присъединяването на Руската федерация към Хагската конвенция от 1980 г. за гражданските аспекти на международното отвличане на деца

text:
               17.12.2015

               BG

               Официален вестник на Европейския съюз

               L 331/14

         РЕШЕНИЕ (ЕС) 2015/2355 НА СЪВЕТА
   от 10 декември 2015 година
   за разрешаване на определени държави членки да приемат, в интерес на Европейския съюз, присъединяването на Руската федерация към Хагската конвенция от 1980 г. за гражданските аспекти на международното отвличане на деца
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 81, параграф 3 във връзка с член 218 от него,
   като взе предвид предложението на Европейската комисия,
   като взе предвид становището на Европейския парламент (1),
   като има предвид, че:

               (1)

               Европейският съюз е определил като една от своите цели насърчаването на защитата на правата на детето, както е посочено в член 3 от Договора за Европейския съюз. Мерките за закрила на децата срещу незаконно прехвърляне или задържане са съществен елемент от тази политика.

               (2)

               Съветът прие Регламент (ЕО) № 2201/2003 (2) (регламент „Брюксел IIa“), който има за цел да закриля децата от вредните последици от незаконното им прехвърляне или задържане и да въвежда процедури за осигуряване на незабавното им връщане в държавата на обичайно пребиваване, както и да осигурява защита на правото на лични отношения и правото на упражняване на родителски права.

               (3)

               Регламент (ЕО) № 2201/2003 допълва и подсилва разпоредбите на Хагската конвенция от 25 октомври 1980 г. за гражданските аспекти на международното отвличане на деца („Хагската конвенция от 1980 г.“), която установява на международно равнище система за задължения и сътрудничество между договарящите държави и между централните органи и има за цел осигуряването на незабавното връщане на незаконно прехвърлени или задържани деца.

               (4)

               Всички държави — членки на Съюза, са страни по Хагската конвенция от 1980 г.

               (5)

               Съюзът насърчава трети държави да се присъединят към Хагската конвенция от 1980 г. и подпомага правилното прилагане на Хагската конвенция от 1980 г., като участва заедно с държавите членки inter alia в специалните комисии, редовно организирани от Хагската конференция по международно частно право.

               (6)

               Една обща правна рамка, приложима между държавите — членки на Съюза, и трети държави, може да се счита, че предлага най-доброто решение в деликатни случаи на международно отвличане на деца.

               (7)

               Хагската конвенция от 1980 г. гласи, че тя се прилага между присъединяващата се държава и договарящите държави, които направят декларация, че приемат присъединяването ѝ.

               (8)

               Хагската конвенция от 1980 г. не позволява на регионални организации за икономическа интеграция като Съюза да стават страни по нея. Следователно Съюзът не може да се присъедини към Конвенцията, нито да депозира декларация за приемане на присъединяваща се държава.

               (9)

               Съгласно Становище 1/13 на Съда на Европейския съюз декларации за приемане по силата на Хагската конвенция от 1980 г. попадат в сферата на изключителната външна компетентност на Съюза.

               (10)

               Руската федерация депозира своя инструмент за присъединяване към Хагската конвенция от 1980 г. на 28 юли 2011 г. Хагската конвенция от 1980 г. влезе в сила за Руската федерация на 1 октомври 2011 г.

               (11)

               Няколко държави членки вече са приели присъединяването на Руската федерация към Хагската конвенция от 1980 г. Оценката на положението в Руската федерация доведе до заключението, че държавите членки, които още не са приели присъединяването на Руската федерация, могат да приемат, в интерес на Съюза, присъединяването на Руската федерация при условията на Хагската конвенция от 1980 г.

               (12)

               Поради това държавите членки, които още не са приели присъединяването на Руската федерация, следва да бъдат упълномощени да депозират своите декларации за приемане, в интерес на Съюза, на присъединяването на Руската федерация в съответствие с условията, изложени в настоящото решение. Република България, Чешката република, Република Естония, Ирландия, Република Гърция, Кралство Испания, Френската република, Република Хърватия, Република Литва, Румъния, Република Словения, Словашката република и Република Финландия, които вече са приели присъединяването на Руската федерация към Хагската конвенция от 1980 г., не следва да депозират нови декларации за приемане, тъй като съществуващите декларации остават валидни по силата на международното публично право.

               (13)

               Обединеното кралство и Ирландия са обвързани от Регламент (ЕО) № 2201/2003 и участват в приемането и прилагането на настоящото решение.

               (14)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   1.   Държавите членки, които все още не са го направили, се упълномощават да приемат, в интерес на Съюза, присъединяването на Руската федерация към Хагската конвенция от 25 октомври 1980 г. за гражданските аспекти на международното отвличане на деца (Хагската конвенция от 1980 г.).
   2.   Държавите членки, посочени в параграф 1, депозират не по-късно от 11 декември 2016 г. декларация за приемане, в интерес на Съюза, на присъединяването на Руската федерация към Хагската конвенция от 1980 г., формулирана както следва:

      „[Пълно наименование на ДЪРЖАВАТА ЧЛЕНКА] декларира, че приема присъединяването на Руската федерация към Хагската конвенция от 25 октомври 1980 г. за гражданските аспекти на международното отвличане на деца в съответствие с Решение (ЕС) 2015/2355 на Съвета.“

   3.   Всяка държава членка информира Съвета и Комисията за депозиране на своята декларация за приемане на присъединяването на Руската федерация и съобщава на Комисията текста на декларацията в двумесечен срок от депозирането ѝ.
   Член 2
   Държавите членки, които са депозирали своите декларации за приемане на присъединяването на Руската федерация към Хагската конвенция от 1980 г. преди датата на приемане на настоящото решение, не депозират нови декларации.
   Член 3
   Настоящото решение влиза в сила в деня след публикуването му в Официален вестник на Европейския съюз.
   Член 4
   Адресати на настоящото решение са всички държави членки с изключение на Република България, Чешката република, Кралство Дания, Република Естония, Ирландия, Република Гърция, Кралство Испания, Френската република, Република Хърватия, Република Литва, Румъния, Република Словения, Словашката република и Република Финландия.

      Съставено в Брюксел на 10 декември 2015 година.

            За Съвета

            Председател

         F. BAUSCH

      (1)  Становище от 11 февруари 2015 г. (все още непубликувано в Официален вестник).

      (2)  Регламент (ЕО) № 2201/2003 на Съвета от 27 ноември 2003 г. относно компетентността, признаването и изпълнението на съдебни решения по брачни дела и делата, свързани с родителската отговорност, с който се отменя Регламент (ЕО) № 1347/2000 (ОВ L 338, 23.12.2003 г., стр. 1).


title: Решение на Съвета от 6 април 2009 година относно подписването и временното прилагане на Споразумението между Европейската общност и Барбадос за отмяна на визовия режим за краткосрочно пребиваване (2009/479/ЕО)

text:
               30.6.2009

               BG

               Официален вестник на Европейския съюз

               L 169/9

         РЕШЕНИЕ НА СЪВЕТА
   от 6 април 2009 година
   относно подписването и временното прилагане на Споразумението между Европейската общност и Барбадос за отмяна на визовия режим за краткосрочно пребиваване
   (2009/479/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 62, параграф 2, буква б), подточка i) във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               Регламент (ЕО) № 1932/2006 на Съвета (1) измени Регламент (ЕО) № 539/2001 (2) за определяне на третите страни, чиито граждани трябва да притежават виза, когато преминават външните граници на Европейския съюз (отрицателен списък), както и тези, чиито граждани са освободени от това изискване (положителен списък), чрез — inter alia — прехвърляне на Барбадос от отрицателния в положителния списък. Регламент (ЕО) № 1932/2006 предвижда освен това, че освобождаването от изискването за виза ще се прилага от датата на влизане в сила на споразумение за освобождаване от изискването за виза, което предстои да бъде сключено между Европейската общност и Барбадос.

               (2)

               С решение от 5 юни 2008 г. Съветът упълномощи Комисията да договори споразумение между Европейската общност и Барбадос за отмяна на визовия режим за краткосрочно пребиваване.

               (3)

               Преговорите за споразумението започнаха на 7 юли 2008 г. и приключиха на 16 октомври 2008 г.

               (4)

               Споразумението, парафирано в Брюксел на 12 ноември 2008 г., следва да бъде подписано и приложените декларации — одобрени. Споразумението следва да се прилага временно до окончателното изпълнение на процедурите, необходими за неговото сключване.

               (5)

               В съответствие с членове 1 и 2 от Протокола относно позицията на Обединеното кралство и Ирландия, приложен към Договора за Европейския съюз и Договора за създаване на Европейската общност, и без да се засяга член 4 от посочения протокол, тези държави-членки не участват в приемането на настоящото решение, не са обвързани от него, нито от неговото прилагане,

         РЕШИ:
   Член 1
   Подписването на споразумението между Европейската общност и Барбадос за отмяна на визовия режим за краткосрочно пребиваване (наричано по-нататък „Споразумението“) се одобрява от името на Общността при условие сключването на посоченото споразумение.
   Текстът на Споразумението е приложен към настоящото решение.
   Член 2
   Декларациите, приложени към настоящото решение, се одобряват от името на Общността.
   Член 3
   Председателят на Съвета е оправомощен да посочи лицето (лицата), упълномощено(и) да подпише(ат) Споразумението от името на Общността при условие сключването му.
   Член 4
   Споразумението се прилага временно от датата на подписването му (3) до окончателното изпълнение на процедурите, необходими за неговото сключване.

      Съставено в Люксембург на 6 април 2009 година.

            За Съвета

            Председател

         J. POSPÍŠIL

      (1)  ОВ L 405, 30.12.2006 г., стр. 23.

      (2)  ОВ L 81, 21.3.2001 г., стр. 1.

      (3)  Датата на подписването на Споразумението ще бъде публикувана в Официален вестник на Европейския съюз от генералния секретариат на Съвета.
   СЪВМЕСТНА ДЕКЛАРАЦИЯ ПО ОТНОШЕНИЕ НА ИСЛАНДИЯ, НОРВЕГИЯ, ШВЕЙЦАРИЯ И ЛИХТЕНЩАЙН
   Договарящите се страни отбелязват съществуващите тесни връзки между Европейската общност и Норвегия, Исландия, Швейцария и Лихтенщайн, по-конкретно по силата на споразуменията от 18 май 1999 г. и 26 октомври 2004 г. относно асоциирането на тези държави към процеса на изпълнение, прилагане и развитие на достиженията на правото от Шенген.
   При тези обстоятелства е желателно властите на Норвегия, Исландия, Швейцария и Лихтенщайн, от една страна, и на Барбадос, от друга страна, незабавно да сключат двустранни споразумения за отмяна на визовия режим за краткосрочно пребиваване с подобни клаузи като тези на настоящото споразумение.
   СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА КАТЕГОРИЯТА ЛИЦА, ПЪТУВАЩИ С ЦЕЛ УПРАЖНЯВАНЕ НА ДОХОДОНОСНА ДЕЙНОСТ, СЪГЛАСНО ПРЕДВИДЕНОТО В ЧЛЕН 3, ПАРАГРАФ 2 ОТ НАСТОЯЩОТО СПОРАЗУМЕНИЕ
   В желанието си да гарантират общо тълкувание договарящите се страни се съгласяват, че за целта на настоящото споразумение категорията лица, упражняващи доходоносна дейност, обхваща лицата, които влизат с цел упражняване на доходоносна дейност на територията на другата договаряща се страна като наето лице или като доставчик на услуги.
   Тази категория следва да не обхваща:

               —

               бизнес лицата, т.е. лицата, пътуващи по служба (без да са наети в държавата на другата договаряща се страна),

               —

               спортистите и хората на изкуството, извършващи дейност по конкретен повод,

               —

               журналистите, изпратени от медиите на своята страна на пребиваване, и

               —

               стажантите в рамките на корпоративни стажове.

         Изпълнението на настоящата декларация се наблюдава от Съвместния комитет в рамките на отговорностите му съгласно член 6 от настоящото споразумение, който може да предложи изменения, когато въз основа на опита на договарящите се страни счита това за необходимо.
   СЪВМЕСТНА ДЕКЛАРАЦИЯ ОТНОСНО ТЪЛКУВАНЕТО НА СРОКА ОТ ТРИ МЕСЕЦА В ПРОДЪЛЖЕНИЕ НА ШЕСТМЕСЕЧЕН ПЕРИОД СЛЕД ДАТАТА НА ПЪРВОТО ВЛИЗАНЕ СЪГЛАСНО ЧЛЕН 4 ОТ НАСТОЯЩОТО СПОРАЗУМЕНИЕ
   Договарящите се страни се съгласяват, че максималният срок от три месеца в продължение на шестмесечен период след датата на първото влизане на територията на Барбадос или в Шенгенското пространство съгласно член 4 от настоящото споразумение означава или непрекъснато пребиваване, или няколко последователни пребивавания, чиято продължителност не надвишава общо три месеца през който и да е шестмесечен период.
   СЪВМЕСТНА ДЕКЛАРАЦИЯ ОТНОСНО ИНФОРМИРАНЕТО НА ГРАЖДАНИТЕ ЗА СПОРАЗУМЕНИЕТО ЗА ОТМЯНАТА НА ВИЗОВИЯ РЕЖИМ
   Като признават значението на прозрачността за гражданите на Европейския съюз и на Барбадос, договарящите се страни се съгласяват да гарантират пълно разпространение на информацията за съдържанието и последствията от споразумението за отмяната на визовия режим и свързаните с него въпроси като условията за влизане.
    ---documentbreak---

               30.6.2009

               BG

               Официален вестник на Европейския съюз

               L 169/10

         СПОРАЗУМЕНИЕ
   между Европейската общност и Барбадос за отмяна на визовия режим за краткосрочно пребиваване
   ЕВРОПЕЙСКАТА ОБЩНОСТ, наричана по-нататък „Общността“, и
   БАРБАДОС, наричани заедно по-нататък „договарящи се страни“;
   С ЦЕЛ по-нататъшно развиване на приятелските отношения между договарящите се страни и желаейки да улеснят пътуването чрез осигуряване на безвизово влизане и краткосрочно пребиваване за своите граждани,
   КАТО ВЗЕХА ПРЕДВИД Регламент (ЕО) № 1932/2006 на Съвета от 21 декември 2006 г. за изменение на Регламент (ЕО) № 539/2001 за определяне на третите страни, чиито граждани трябва да притежават виза, когато преминават външните граници на държавите-членки, както и тези, чиито граждани са освободени от това изискване (1), чрез — inter alia — прехвърляне на шест трети страни, включително Барбадос, в списъка с трети страни, чиито граждани са освободени от изискването за виза за краткосрочно пребиваване в държавите-членки на Европейския съюз (ЕС),
   КАТО ОТЧИТАТ, че член 2 от Регламент (ЕО) № 1932/2006 постановява, че за тези шест страни освобождаването от изискването за виза ще се прилага от датата на влизане в сила на споразумение за освобождаване от изискването за виза, което трябва да се сключи от Европейската общност с въпросната страна,
   КАТО ПРИЗНАВАТ, че гражданите на всички държави-членки са освободени от изискването за виза, когато пътуват до Барбадос, но за различни периоди от 28 дни или 6 месеца,
   ЖЕЛАЕЙКИ да защитят принципа на еднакво третиране на всички граждани на ЕС,
   КАТО ИМАТ ПРЕДВИД, че лицата, пътуващи с цел упражняване на доходоносна дейност по време на своето краткосрочно пребиваване, не попадат в приложното поле на настоящото споразумение и следователно за тази категория продължават да се прилагат съответните правила на общностното право и националното право на държавите-членки и националното право на Барбадос във връзка със задължението за виза или освобождаването от изискването за виза и във връзка с достъпа до трудова заетост,
   КАТО ВЗЕХА ПРЕДВИД Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз, приложени към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Обединеното кралство и Ирландия,
   СЕ СПОРАЗУМЯХА ЗА СЛЕДНОТО:
   Член 1
   Цел
   Настоящото споразумение предвижда безвизово пътуване за гражданите на Европейския съюз и за гражданите на Барбадос, когато пътуват до територията на другата договаряща се страна за максимален срок от три месеца в продължение на шестмесечен период.
   Член 2
   Определения
   За целта на настоящото споразумение:

               а)

               „държава-членка“ означава всяка държава — членка на Европейския съюз, с изключение на Обединеното кралство и Ирландия;

               б)

               „гражданин на Европейския съюз“ означава гражданин на държава-членка съгласно определението в буква а);

               в)

               „гражданин на Барбадос“ означава всяко лице, което притежава барбадоско гражданство;

               г)

               „Шенгенско пространство“ означава пространството без вътрешни граници, обхващащо териториите на държавите-членки съгласно определението в буква а), които прилагат изцяло достиженията на правото от Шенген.

         Член 3
   Приложно поле
   1.   Гражданите на Европейския съюз, които притежават валиден обикновен, дипломатически или служебен паспорт, издаден от държава-членка, могат да влизат и пребивават без виза на територията на Барбадос за срок на престоя съгласно установеното в член 4, параграф 1.
   Гражданите на Барбадос, които притежават валиден обикновен, дипломатически или служебен паспорт, издаден от Барбадос, могат да влизат и пребивават без виза на територията на държавите-членки за срок на престоя съгласно установеното в член 4, параграф 2.
   2.   Параграф 1 не се прилага за лицата, пътуващи с цел упражняване на доходоносна дейност.
   За тази категория лица всяка държава-членка може самостоятелно да реши да наложи изискването за виза за гражданите на Барбадос или да го оттегли в съответствие с член 4, параграф 3 от Регламент (ЕО) № 539/2001.
   За тази категория лица Барбадос може да реши да наложи изискването за виза или да отмени визовия режим за гражданите на всяка държава-членка поотделно в съответствие със своето национално право.
   3.   Отмяната на визовия режим, предвидена с настоящото споразумение, се прилага, без да се засягат законите на договарящите се страни във връзка с условията за влизане и краткосрочно пребиваване. Държавите-членки и Барбадос си запазват правото да откажат влизане и краткосрочно пребиваване на своята територия, ако едно или повече от тези условия не са изпълнени.
   4.   Отмяната на визовия режим се прилага независимо от вида транспорт, използван за преминаване на границите на договарящите се страни.
   5.   Необхванатите от настоящото споразумение въпроси се уреждат от общностното право, националното право на държавите-членки и националното право на Барбадос.
   Член 4
   Продължителност на пребиваването
   1.   Гражданите на Европейския съюз могат да пребивават на територията на Барбадос за максимален срок от три месеца в продължение на шестмесечен период след датата на първото влизане на територията на страната.
   2.   Гражданите на Барбадос могат да остават в Шенгенското пространство за максимален срок от три месеца в продължение на шестмесечен период след датата на първото влизане на територията на която и да е държава-членка, която прилага изцяло достиженията на правото от Шенген. Този срок от три месеца в продължение на шестмесечен период се изчислява независимо от пребиваването в държава-членка, която все още не прилага изцяло достиженията на правото от Шенген.
   Гражданите на Барбадос могат да пребивават за максимален срок от три месеца в продължение на шестмесечен период след датата на първото влизане на територията на всяка от държавите-членки, които все още не прилагат изцяло достиженията на правото от Шенген, независимо от продължителността на пребиваването, изчислена за Шенгенското пространство.
   3.   Настоящото споразумение не засяга възможността Барбадос и държавите-членки да удължат срока на пребиваване над три месеца в съответствие с националното право и общностното право.
   Член 5
   Териториално приложение
   1.   По отношение на Френската република разпоредбите на настоящото споразумение се прилагат само за европейската територия на Френската република.
   2.   По отношение на Кралство Нидерландия разпоредбите на настоящото споразумение се прилагат само за европейската територия на Кралство Нидерландия.
   Член 6
   Съвместен комитет за управление на споразумението
   1.   Договарящите се страни създават Съвместен комитет от експерти (наричан по-нататък „Комитета“), съставен от представители на Европейската общност и представители на Барбадос. Общността се представлява от Европейската комисия.
   2.   Комитетът има, inter alia, следните задачи:

               а)

               наблюдение на изпълнението на настоящото споразумение;

               б)

               предлагане на изменения или допълнения към настоящото споразумение;

               в)

               уреждане на спорове, произтичащи от тълкуването или прилагането на разпоредбите на настоящото споразумение.

         3.   Комитетът се свиква при необходимост по искане на една от договарящите се страни.
   4.   Комитетът създава свои процедурни правила.
   Член 7
   Връзка между настоящото споразумение и съществуващите двустранни споразумения за отмяна на визовия режим между държавите-членки и Барбадос
   Настоящото споразумение има предимство пред разпоредбите на всички двустранни споразумения или договорености, сключени между отделните държави-членки и Барбадос, дотолкова, доколкото техните разпоредби обхващат въпроси, попадащи в приложното поле на настоящото споразумение.
   Член 8
   Заключителни разпоредби
   1.   Настоящото споразумение се ратифицира или одобрява от договарящите се страни в съответствие с техните съответни вътрешни процедури и влиза в сила, на първия ден от втория месец след датата, на която договарящите се страни се нотифицират взаимно относно приключването на посочените по-горе процедури.
   2.   Настоящото споразумение се сключва за неопределен срок, освен ако не се прекрати в съответствие с параграф 5.
   3.   Настоящото споразумение може да бъде изменяно с писменото съгласие на договарящите се страни. Измененията влизат в сила след като договарящите се страни са се нотифицирали взаимно за приключването на необходимите за тази цел техни вътрешни процедури.
   4.   Всяка договаряща се страна може временно да спре изцяло или частично изпълнението на настоящото споразумение, по-специално по причини, свързани с обществения ред, защитата на националната сигурност или защитата на общественото здраве, незаконната имиграция или повторното въвеждане на изискването за виза от която и да е договаряща се страна. Другата договаряща се страна се уведомява за решението за временно спиране на изпълнението не по-късно от 2 месеца преди неговото влизане в сила. Договарящата се страна, която временно е спряла изпълнението на настоящото споразумение, незабавно информира другата договаряща се страна веднага щом причините за това спиране престанат да съществуват.
   5.   Всяка договаряща се страна може да прекрати настоящото споразумение с писмено уведомление на другата страна. Настоящото споразумение престава да бъде в сила 90 дни след датата на такова уведомление.
   6.   Барбадос може временно да спре изпълнението или да прекрати настоящото споразумение само по отношение на всички държави-членки.
   7.   Общността може временно да спре изпълнението или да прекрати настоящото споразумение само по отношение на всички свои държави-членки.

      Съставено в Брюксел на 28 май 2009 г. в два оригинални екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Барбадос
         Por Barbados
         Za Barbados
         For Barbados
         Für Barbados
         Barbadose nimel
         Για τα Μπαρμπάντος
         For Barbados
         Pour la Barbade
         Per le Barbados
         Barbadosas vārdā
         Barbadoso vardu
         Barbados részéről
         Għal Barbados
         Voor Barbados
         W imieniu Barbadosu
         Por Barbados
         Pentru Barbados
         Za Barbados
         Za Barbados
         Barbadosin puolesta
         För Barbados

      (1)  ОВ L 405, 30.12.2006 г., стр. 23.


title: 2011/503/ЕС: Решение на Комисията от 11 август 2011 година за разрешение на Испания временно да спре прилагането на членове 1—6 от Регламент (ЕС) № 492/2011 на Европейския парламент и на Съвета относно свободното движение на работници в Съюза по отношение на румънските работници

text:
               12.8.2011

               BG

               Официален вестник на Европейския съюз

               L 207/22

         РЕШЕНИЕ НА КОМИСИЯТА
   от 11 август 2011 година
   за разрешение на Испания временно да спре прилагането на членове 1—6 от Регламент (ЕС) № 492/2011 на Европейския парламент и на Съвета относно свободното движение на работници в Съюза по отношение на румънските работници
   (2011/503/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Акта за присъединяване на България и Румъния (1), и по-специално член 23 и параграф 7, втора алинея от приложение VII, част 1 „Свободно движение на хора“, от него,
   като взе предвид искането на Испания от 28 юли 2011 г.,
   като има предвид, че:

               (1)

               От 1 януари 2009 г. Испания прилага напълно членове 1—6 от Регламент (ЕИО) № 1612/68 на Съвета от 15 октомври 1968 г. относно свободното движение на работници в Общността (2) по отношение на румънските граждани. Регламент (ЕИО) № 1612/68 беше кодифициран и заменен с Регламент (ЕС) № 492/2011 на Европейския парламент и на Съвета от 5 април 2011 г. относно свободното движение на работници в Съюза (3), който влезе в сила на 16 юни 2011 г.

               (2)

               Във връзка със сериозни смущения на испанския пазар на труда на 22 юли 2011 г. Испания уведоми Комисията съгласно параграф 7, трета алинея от приложение VII, част 1 от Акта за присъединяване от 2005 г., че е решила на този ден да въведе отново ограничения на достъпа до пазара на труда за румънски работници главно поради необходимостта от предприемане на незабавни действия с оглед на сезонната ситуация в селскостопанския сектор през лятото. В противен случай, докато се очаква решение на Комисията съгласно параграф 7, втора алинея от посоченото приложение VII, опасността от увеличаване на броя на пристигналите румънски работници би застрашила по същество ефективността на въведените отново ограничения. В същото време испанското правителство внесе мотивирано уведомление с информация в потвърждение на смущенията на пазара на труда.

               (3)

               След уведомлението от 22 юли 2011 г., с писмо от 28 юли 2011 г. съгласно параграф 7, втора алинея от приложение VII към Акта за присъединяване от 2005 г. Испания поиска от Комисията да обяви, че се спира прилагането на членове 1—6 от Регламент (ЕС) № 492/2011 изцяло по отношение на румънските работници в цяла Испания и във всички сектори на пазара на труда и че решението, което подлежи да бъде взето, следва да бъде преразгледано до 31 декември 2012 г.

               (4)

               Испания обосновава искането си, като се позовава на настоящите сериозни смущения на пазара на труда в Испания, по-специално безпрецедентния спад в нивото на заетост след икономическата рецесия, започнала през 2008 г. и довела до голямо увеличение в равнището на безработица, като процентът на безработица понастоящем е над 20%, както и на трудността да създаде отново значителен брой работни места в краткосрочен план.

               (5)

               Испания заявява, че смущенията в испанския пазар на труда, които сериозно застрашават нивото на заетост, са от общ характер и не са ограничени до конкретен регион или сектор.

               (6)

               Испания също обосновава искането си със следните елементи: намаляване на процента на заетост на румънските граждани в Испания; постоянното нарастване на безработицата и голямото увеличение на броя на румънските граждани, пребиваващи в Испания, настъпило въпреки неблагоприятното развитие на пазара на труда в Испания и повлияло на капацитета на Испания да поеме нов приток на работници.

               (7)

               Параграф 7 от приложение VII, част 1 от Акта за присъединяване от 2005 г. представлява предпазна клауза, чиято цел е да се позволи на държава-членка, която вече прилага напълно членове 1—6 от Регламент (ЕС) № 492/2011 за работниците, засегнати от преходните разпоредби на посоченото приложение, и изпитва или предвижда смущения на своя пазар на труда, да налага отново ограничения на свободното движение на работници, за да се възстанови нормалното състояние на пазара на труда, изпитващ смущения в даден регион или професия.

               (8)

               Параграф 7 от приложение VII, част 1 от Акта за присъединяване от 2005 г. предвижда две свързани процедури: нормалната процедура съгласно параграф 7, втора алинея и спешната процедура съгласно параграф 7, трета алинея. Докато процедурата в параграф 7, втора алинея изисква държава-членка да поиска от Комисията да обяви в рамките на 2 седмици пълното или частичното спиране на прилагането на правото на Съюза на свободен достъп до пазара на труда в даден регион или професия, процедурата в параграф 7, трета алинея предвижда, че в неотложни или извънредни случаи, когато държавата-членка не може да изчака резултата от решение на Комисията по силата на параграф 7, втора алинея, тя може тогава едностранно да спре прилагането на правото на ЕС относно свободното движение на работници.

               (9)

               Анализът на наличните икономическа данни показва, че Испания наистина е изправена пред сериозни смущения на пазара на труда, характеризирани с определено най-висок процент на безработица в ЕС (месечните данни на Евростат за безработицата показват 21,0 % спрямо 9,4 % средно в ЕС и 9,9 % в еврозоната през юни 2011 г.), особено изявена безработица сред младежите (45,7 % през юни 2011 г.) и бавно икономическо възстановяване (цифрите на Евростат сочат, че ръстът на БВП за първо тримесечие на 2011 г. в сравнение с предходното тримесечие е само 0,3 % спрямо 0,8 % за ЕС и еврозоната), възпрепятствано освен това от международните финансови сътресения, налагащи на Испания да осъществи допълнителни бюджетни съкращения, насочени към фискална консолидация, което би могло да има допълнителни краткосрочни отрицателни последици за възможностите за икономически растеж. Въздействието на спада на заетостта е общо и засяга всички региони и всички сектори на производството. Данните от проучването на работната сила за периода между 2008 и 2010 г. също показват общ спад на нивото на заетост от 9 % (в строителния сектор той дори е 33 %), който засяга всички региони и варира между 6 % в страната на баските и 13 % в автономната област Valenciana.

               (10)

               Следователно Комисията смята, че Испания е предоставила доказателства, че изпитва общи по характер смущения на пазара на труд, което се отразява сериозно на нивото на заетост във всички региони и всички сектори и е вероятно да продължи в близко бъдеще.

               (11)

               Освен това анализът на Комисията установи, че: румънските граждани, живеещи в Испания, са силно засегнати от безработица в размер на повече от 30 % (източник: Евростат, Данни от проучване на работната сила, първо тримесечие на 2011 г.). Притокът на румънски граждани, пристигащи в Испания, въпреки известно намаление вследствие на икономическата рецесия остава значителен независимо от ниското търсене на работна ръка в Испания. Броят на румънските граждани с обичайно местопребиваване в Испания се е увеличил от 388 000 на 1 януари 2006 г. до 823 000 на 1 януари 2010 г. (източник: статистика на Евростат за миграцията).

               (12)

               Има вероятност продължаващият неограничен приток на румънски работници да бъде фактор за нарастване на натиска на испанския пазар на труда.

               (13)

               Следователно, за да се възстанови нормалното състояние на испанския пазар на труда, е целесъобразно да се разреши на Испания да ограничи временно свободния достъп на румънски работници до пазара на труда.

               (14)

               Ограничения на достъпа до пазара на труда представляват дерогация от основен принцип на Договора за функционирането на Европейския съюз, а именно свободното движение на работници. В съответствие с добре установената съдебна практика на Съда на Европейския съюз тези мерки следва да се тълкуват и прилагат ограничително.

               (15)

               Следователно, въпреки че с оглед на спецификата на сегашното положение на испанския пазар на труда и предвид преместването и други последици, които се разпространяват между региони и сектори, в случай на селективно ограничение, е целесъобразно към настоящия момент ограниченията да се прилагат за дейности като заето лице на цялата територия на Испания, както и за всички сектори, обхватът на дерогацията може да бъде намален, ако Комисията установи, че съответните сведения, които са довели до приемането ѝ, са се променили или че нейните последици се окажат по-ограничаващи, отколкото е необходимо за нейната цел, по-специално за дейности като заето лице, които изискват университетска диплома и еквивалентни квалификации.

               (16)

               Също така, макар че, за да могат ограниченията, разрешени с настоящото решение, да имат предвидения ефект върху испанския пазар на труда, сега се смята за целесъобразно тези ограничения да бъдат в сила до 31 декември 2012 г., този срок може да бъде съкратен, ако Комисията определи, че съответните сведения, които са довели до приемането на настоящото решение, са се променили или че неговите последици се окажат по-ограничаващи, отколкото е необходимо за неговата цел.

               (17)

               За тази цел се изисква от Испания да предоставя на Комисията всяко тримесечие статистическите данни, необходими за преценка на развитието на пазара по сектори на дейност и професии. Първият тримесечен доклад трябва да бъде представен преди 31 декември 2011 г.

               (18)

               Решението да се разреши на Испания да въведе отново ограничения на свободния достъп на румънски граждани до испанския пазар на труда се взема освен това при определени условия, за да се гарантира, че тези ограничения са строго ограничени до това, което е необходимо за постигане на предвидената цел.

               (19)

               Следователно не е целесъобразно да се разреши въвеждането отново на ограничения по отношение на румънски граждани и членовете на техните семейства, които вече са наети на работа на испанския пазар на труда, както и по отношение на тези румънски граждани и членовете на техните семейства, които вече са регистрирани като търсещи работа от обществените служби по заетостта в Испания.

               (20)

               Принципите, уреждащи ограниченията на достъпа до пазара на труда, определени в приложение VII, част 1 от Акта за присъединяване от 2005 г., като например клаузата за запазване на съществуващото положение и принципа на преференции на Съюза в параграф 14, също следва да се спазват.

               (21)

               Правото на членове на семействата на румънски работници да постъпват на работа в Испания следва да бъде уредено mutatis mutandis от параграф 8 от приложение VII, част 1 от Акта за присъединяване от 2005 г.

               (22)

               Ограниченията на правата на румънските граждани и членовете на техните семейства да получат достъп до испанския пазар на труда, разрешени от настоящото решение, са строго ограничени до обхвата на настоящото решение и по никакъв начин не могат да засягат други права, от които румънските граждани и членовете на техните семейства се ползват по силата на правото на Съюза.

               (23)

               Трябва да бъде гарантиран процес на мониторинг и информация за развитието на испанския пазар на труда за всяко тримесечие.

               (24)

               За целите на мониторинга трябва да се гарантира задължение на Испания да предостави на Комисията подробна информация за мерките, които е предприела въз основа на настоящото решение,

         ПРИЕ НАСТОЯЩОТО РЕШЕНИЕ:
   Член 1
   Разрешава се на Испания при условията, посочени в членове 2—4 от настоящото решение, да спре прилагането на членове 1—6 от Регламент (ЕС) № 492/2011 по отношение на румънските граждани до 31 декември 2012 г.
   Член 2
   Настоящото решение не засяга румънските граждани и членовете на техните семейства:

               1.

               които са наети на работа в Испания към деня на влизане в сила на настоящото решение;

               2.

               които са регистрирани като търсещи работа от обществените служби по заетостта в Испания към деня на влизане в сила на настоящото решение.

         Член 3
   Прилагането на настоящото решение е предмет mutatis mutandis на условията на преходните договорености, определени в приложение VII, част 1 от Акта за присъединяване от 2005 г.
   Член 4
   Испания предприема всички необходими мерки, за да продължи да следи отблизо развитието на пазара на труда. Тя предоставя на Комисията тримесечни статистически данни, показателни за развитието на пазара на труда по сектори на дейност и професии. Първият тримесечен доклад се представя преди 31 декември 2011 г.
   В случай на значителна промяна Испания предоставя незабавно на Комисията и държавите-членки актуализация на съответните сведения, които е предоставила по отношение на искането си за решение на Комисията и по отношение на които е взето настоящото решение.
   Член 5
   Настоящото решение може да бъде изменено или отменено, по-специално ако съответните сведения, посочени в член 4 и довели до приемането на настоящото решение, са се променили или неговите последици се окажат по-ограничаващи, отколкото е необходимо за неговата цел.
   Член 6
   Испания предоставя на Комисията подробна информация относно мерките, които е предприела въз основа на настоящото решение, в рамките на два месеца от получаването му.
   Член 7
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 11 август 2011 година.

            За Комисията

            Председател

         José Manuel BARROSO

      (1)  ОВ L 157, 21.6.2005 г., стр. 203.

      (2)  ОВ L 257, 19.10.1968 г., стр. 2,. специално английско издание: поредица I, глава 1968(II), стр. 475.

      (3)  ОВ L 141, 27.5.2011 г., стр. 1.


title: Решение (ЕС) 2017/1763 на Съвета от 25 септември 2017 година за назначаване на член и заместник-член, предложени от Република Литва, в Комитета на регионите

text:
               28.9.2017

               BG

               Официален вестник на Европейския съюз

               L 250/57

         РЕШЕНИЕ (ЕС) 2017/1763 НА СЪВЕТА
   от 25 септември 2017 година
   за назначаване на член и заместник-член, предложени от Република Литва, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Литва,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След края на мандата на г-н Mindaugas SINKEVIČIUS се освободи едно място за член на Комитета на регионите.

               (3)

               След края на мандата на г-н Jonas JARUTIS се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               a)

               за член:

                           —

                           г-н Tadeuš ANDŽEJEVSKI, Member of Vilnius District Municipal Council;

               б)

               за заместник-член:

                           —

                           г-жа Lina KAIRYTĖ, Member of Panevėžys District Municipal Council.

         Член 2
   Настоящото решение влиза в сила в деня на приемането му.

      Съставено в Брюксел на 25 септември 2017 година.

            За Съвета

            Председател

         M. MAASIKAS

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: 2007/159/ЕОРешение на Съвета от 22 февруари 2007 година относно позицията на Общността по проекторегламент на Икономическата комисия за Европа на Организацията на обединените нации за одобряване на моторните превозни средства по отношение на предното зрително поле на водача на моторното превозно средство (Текст от значение за ЕИП)

text:
               9.3.2007

               BG

               Официален вестник на Европейския съюз

               L 69/37

      РЕШЕНИЕ НА СЪВЕТА

   от 22 февруари 2007 година
   относно позицията на Общността по проекторегламент на Икономическата комисия за Европа на Организацията на обединените нации за одобряване на моторните превозни средства по отношение на предното зрително поле на водача на моторното превозно средство
   (текст от значение за ЕИП)
   (2007/159/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания (1), и по-специално член 4, параграф 2, второто тире от него,
   като взе предвид предложението на Комисията,
   като взе предвид одобрението на Европейския парламент,
   като има предвид, че:

               (1)

               В проекторегламента на Икономическата комисия за Европа на Организацията на обединените нации за одобряване на моторните превозни средства по отношение на предното зрително поле на водача на моторното превозно средство (2) се предвижда премахването на техническите бариери пред търговията с моторни превозни средства между договарящите се страни по отношение на тези аспекти, като същевременно се осигурява висока степен на безопасност.

               (2)

               Редно е Общността да определи позицията си по отношение на горепосочения проекторегламент и впоследствие да предвиди Общността, представена от Комисията, да гласува за този проект.

               (3)

               Проекторегламентът следва да стане част от системата на Общността за типово одобряване на моторни превозни средства, тъй като приложното поле на Директива 77/649/EИО на Съвета от 27 септември 1977 г. за сближаване на законодателствата на държавите-членки относно зрителното поле на водачите на моторни превозни средства (3) е подобно на приложното поле на настоящия проекторегламент,

         РЕШИ:
   Член 1
   Одобрява се проекторегламентът на Икономическата комисия за Европа на Организацията на обединените нации (ИКЕ/ООН) за одобряване на моторните превозни средства по отношение на предното зрително поле на водача на моторното превозно средство, както е изложен в документ TRANS/WP.29/2005/82.
   Член 2
   Общността, представлявана от Комисията, следва да гласува в полза на проекторегламента на ИКЕ/ООН, посочен в член 1, по време на предстоящото заседание на Административния комитет на Световния форум на ИКЕ/ООН за хармонизиране на правилата за превозните средства.
   Член 3
   Регламентът на ИКЕ/ООН за одобряване на моторните превозни средства по отношение на предното зрително поле на водача на моторното превозно средство става част от системата на Общността за типово одобрение на моторни превозни средства.

      Съставено в Брюксел на 22 февруари 2007 година.

            За Съвета

            Председател

         F. MÜNTEFERING

      (1)  ОВ L 346, 17.12.1997 г., стр. 78.

      (2)  Документ на ИКЕ/ООН с номер TRANS/WP.29/2005/82.

      (3)  ОВ L 267, 19.10.1977 г., стр. 1. Директива, последно изменена с Директива 90/630/EИО на Комисията (OВ L 341, 6.12.1990 г., стp. 20).


title: 2009/144/ЕО: Решение на Съвета от 19 февруари 2009 година за удължаване на срока на прилагане на мерките в Решение 2002/148/ЕО относно приключване на консултациите със Зимбабве съгласно член 96 от Споразумението за партньорство между държавите от АКТБ и ЕО

text:
               20.2.2009

               BG

               Официален вестник на Европейския съюз

               L 49/15

      РЕШЕНИЕ НА СЪВЕТА

   от 19 февруари 2009 година
   за удължаване на срока на прилагане на мерките в Решение 2002/148/ЕО относно приключване на консултациите със Зимбабве съгласно член 96 от Споразумението за партньорство между държавите от АКТБ и ЕО
   (2009/144/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейскатa общност, и по-специално член 300, параграф 2 от него,
   като взе предвид Споразумението за партньорство АКТБ—ЕО, подписано в Котону на 23 юни 2000 г. (1) и изменено в Люксембург на 25 юни 2005 г. (2),
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се вземат и процедурите, които трябва да се следват за изпълнение на Споразумението за партньорство АКТБ—ЕО (3), и по-специално член 3 от него,
   като взе предвид предложението на Комисията,
   като има предвид, че:

               (1)

               С Решение 2002/148/ЕО на Съвета (4) консултациите с Република Зимбабве по член 96, параграф 2, буква в) от Споразумението за партньорство АКТБ—ЕО бяха приключени и бяха взети подходящи мерки, посочени в приложението към споменатото решение.

               (2)

               С Решение 2008/158/ЕО (5) прилагането на мерките, посочени в член 2 от Решение 2002/148/ЕО, което бе удължено до 20 февруари 2004 г. с член 1 от Решение 2003/112/ЕО (6), до 20 февруари 2005 г. с член 1 от Решение 2004/157/ЕО (7), до 20 февруари 2006 г. с член 1 от Решение 2005/139/ЕО (8), до 20 февруари 2007 г. с член 1 от Решение 2006/114/ЕО (9) и до 18 февруари 2008 г. с член 1 от Решение 2007/127/ЕО (10), бе удължено за допълнителен срок от 12 месеца до 20 февруари 2009 г.

               (3)

               Основните елементи, посочени в член 9 от Споразумението за партньорство АКТБ—ЕО, продължават да бъдат нарушавани от правителството на Зимбабве и настоящите условия в Зимбабве не осигуряват спазването на човешките права, демократичните принципи и правовата държава.

               (4)

               Следователно срокът на прилагане на мерките следва да бъде удължен,

         РЕШИ:
   Член 1
   Срокът на прилагане на мерките, посочени в член 2 от Решение 2002/148/ЕО, се удължава до 20 февруари 2010 г. Мерките подлежат на постоянно преразглеждане.
   Писмото в приложението към настоящото решение се изпраща до президента на Зимбабве.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 19 февруари 2009 година.

            За Съвета

            Председател

         M. ŘÍMAN

      (1)  ОВ L 317, 15.12.2000 г., стр. 3.

      (2)  ОВ L 209, 11.8.2005 г., стр. 26.

      (3)  ОВ L 317, 15.12.2000 г., стр. 376.

      (4)  ОВ L 50, 21.2.2002 г., стр. 64.

      (5)  ОВ L 51, 26.2.2008 г., стр. 19.

      (6)  ОВ L 46, 20.2.2003 г., стр. 25.

      (7)  ОВ L 50, 20.2.2004 г., стр. 60.

      (8)  ОВ L 48, 19.2.2005 г., стр. 28.

      (9)  ОВ L 48, 18.2.2006 г., стр. 26.

      (10)  ОВ L 53, 22.2.2007 г., стр. 23.

      ПРИЛОЖЕНИЕ
      Брюксел,
      Европейският съюз придава първостепенно значение на разпоредбите на член 9 от Споразумението за партньорство АКТБ—ЕО. Основните елементи на Споразумението за партньорство — зачитане на човешките права, демократичните институции и правовата държава — са в основата на нашите взаимоотношения.
      С писмо от 19 февруари 2002 г. Европейският съюз Ви уведоми за решението си да приключи консултациите, провеждани в съответствие с член 96 от Споразумението за партньорство АКТБ—ЕО, и да предприеме „подходящи мерки“ по смисъла на член 96, параграф 2, буква в) от посоченото споразумение.
      С писма от 19 февруари 2003 г., 19 февруари 2004 г., 18 февруари 2005 г., 15 февруари 2006 г., 21 февруари 2007 г. и 19 февруари 2008 г. Европейският съюз Ви уведоми за решенията си да не отменя „подходящите мерки“ и да удължи срока на прилагането им съответно до 20 февруари 2004 г., 20 февруари 2005 г., 20 февруари 2006 г., 20 февруари 2007 г., 20 февруари 2008 г. и 20 февруари 2009 г.
      Европейският съюз приветства факта, че под ръководството на Южноафриканската общност за развитие бе постигнато споразумение между страните в конфликта в Зимбабве. ЕС се надява, че новото правителство ще покаже воля за провеждането на реформи, включително в областта на правовата държава, човешките права и демократизацията.
      Въпреки това, 12 месеца след приемането на последното решение относно подходящите мерки, Европейският съюз счита, че в петте области, посочени в решението на Съвета от 18 февруари 2002 г., не е отбелязан особен напредък.
      Предвид посоченото по-горе Европейският съюз все още не счита, че подходящите мерки могат да бъдат отменени, и реши да удължи срока на прилагането им до 20 февруари 2010 г. в очакване на възобновяването на консултациите.
      Европейският съюз подчертава още веднъж, че не наказва народа на Зимбабве и ще продължи да предоставя средства за действия с хуманитарна насоченост и проекти за пряко подпомагане на населението — по-специално в социалната област, демократизацията, зачитането на човешките права и правовата държава — които не са засегнати от тези мерки.
      Европейският съюз би желал да изтъкне отново, че прилагането на подходящи мерки по смисъла на член 96 от Споразумението за партньорство АКТБ—ЕО не е пречка за политическия диалог, предвиден в разпоредбите на член 8 от същото споразумение.
      Предвид това Европейският съюз би желал да наблегне още веднъж на значението, което отдава на бъдещото сътрудничество между ЕО и Зимбабве, и желае да потвърди готовността си да продължи диалога и да постигне напредък в близко бъдеще към ситуация, при която възобновяването на пълното сътрудничество да стане възможно.
      С уважение,

            За Комисията

            За Съвета


title: Решение на Съвета от 6 декември 1996 година за сключване на Споразумение под формата на размяна на писма между Европейската общност, от една страна, и Кралство Норвегия, от друга страна, относно Протокол № 2 към Споразумението между Европейската икономическа общност и Кралство Норвегия

text:
Важна правна забележка

|

31996D0753

Официален вестник n° L 345 , 31/12/1996 стр. 0078 - 0078 специално чешко издание глава 02 том 07 стр. 330  - 330 специално испанско издание глава 02 том 07 стр. 330  - 330 специално унгарско издание глава 02 том 07 стр. 330  - 330 специално литвийско издание глава 02 том 07 стр. 330  - 330 LV.ES глава 02 том 07 стр. 330  - 330 MT.ES глава 02 том 07 стр. 330  - 330 PL.ES глава 02 том 07 стр. 330  - 330 SK.ES глава 02 том 07 стр. 330  - 330 специално словенско издание глава 02 том 07 стр. 330  - 330

		19961206Решение на Съветаот 6 декември 1996 годиназа сключване на Споразумение под формата на размяна на писма между Европейската общност, от една страна, и Кралство Норвегия, от друга страна, относно Протокол № 2 към Споразумението между Европейската икономическа общност и Кралство Норвегия(96/753/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113, във връзка с член 228, параграф 2, първо изречение от него,като взе предвид предложението на Комисията,като има предвид, че бе постигнато Споразумение под формата на размяна на писма между Европейската общност, от една страна, и Кралство Норвегия, от друга страна, относно Протокол № 2 към Споразумението между Европейската икономическа общност и Кралство Норвегия [1], с оглед взимане под внимание на присъединяването към Европейския съюз на Република Австрия, Република Финландия и Кралство Швеция и прилагането на споразуменията от Уругвайския кръг;като има предвид, че споразумението подлежи на одобрение,РЕШИ:Член 1Одобрява от името на Общността Споразумението под формата на размяна на писма между Европейската общност, от една страна, и Кралство Норвегия, от друга страна, относно Протокол № 2 към Споразумението между Европейската икономическа общност и Кралство Норвегия.Текстът на споразумението е приложен към настоящото решение.Член 2Комисията, подпомагана от комитета, предвиден в член 15 от Регламент (ЕО) № 3448/93 [2], приема, в съответствие с процедурата, предвидена в член 16 от настоящия регламент, подробни правила за прилагането на настоящото решение.Член 3Председателят на Съвета се оправомощава да определи лицето, упълномощено да подпише споразумението по член 1 с цел да обвърже Общността.Съставено в Брюксел на 6 декември 1996 година.За СъветаПредседателD. Spring[1] ОВ L 171, 27.6.1973 г., стр. 1.[2] ОВ L 318, 20.12.1993 г., стр. 18.--------------------------------------------------


title: 2009/472/ЕО: Решение на Съвета от 6 април 2009 година за приключване на процедурата по консултиране с Ислямска република Мавритания съгласно член 96 от Споразумението за партньорство АКТБ—ЕО

text:
               19.6.2009

               BG

               Официален вестник на Европейския съюз

               L 156/26

      РЕШЕНИЕ НА СЪВЕТА

   от 6 април 2009 година
   за приключване на процедурата по консултиране с Ислямска република Мавритания съгласно член 96 от Споразумението за партньорство АКТБ—ЕО
   (2009/472/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Споразумението за партньорство АКТБ—ЕО, подписано в Котону на 23 юни 2000 г. (наричано по-долу „Споразумението АКТБ—ЕО“), и по-специално член 96 от него,
   като взе предвид Вътрешното споразумение между представителите на правителствата на държавите-членки, заседаващи в рамките на Съвета относно мерките, които трябва да се вземат, и процедурите, които трябва да следват за изпълнение на Споразумението за партньорство АКТБ—ЕО (1), и по-специално член 3 от него,
   като взе предвид предложението на Комисията,
   като има предвид, че:

               (1)

               Основните елементи на Споразумението АКТБ—ЕО, посочени в член 9 от него, са нарушени.

               (2)

               Съгласно член 96 от Споразумението АКТБ—ЕО на 20 октомври 2008 г. започнаха консултации с групата държави от Африка, Карибите и Тихоокеанския басейн (АКТБ) и Ислямска република Мавритания, във връзка с които представителите на управляващата военна хунта не представиха нито удовлетворителни предложения, нито удовлетворителни ангажименти. Въпреки предоставения допълнителен срок от един месец не бяха отчетени нови елементи,

         РЕШИ:
   Член 1
   Консултациите, започнати с Ислямска република Мавритания в съответствие с член 96 от Споразумението АКТБ—ЕО, се прекратяват.
   Член 2
   Мерките, посочени в приложеното писмо, се приемат в качеството на подходящи мерки, посочени в член 96, параграф 2, буква в) от Споразумението АКТБ—ЕО.
   Член 3
   Настоящото решение влиза в сила в деня на приемането му.
   Срокът на действие на настоящото решение изтича на 6 април 2011 г. Решението се преразглежда редовно най-малко на всеки 6 месеца въз основа на съвместни мисии за наблюдение на председателството на Европейския съюз и на Комисията.
   Член 4
   Настоящото решение се публикува в Официален вестник на Европейския съюз.

      Съставено в Люксембург на 6 април 2009 година.

            За Съвета

            Председател

         J. POSPÍŠIL

      (1)  ОВ L 317, 15.12.2000 г., стр. 376.

      ПРИЛОЖЕНИЕ
      Уважаеми господин Генерал,
      Европейският съюз отдава голямо значение на основните елементи, изброени в член 9 от Споразумението за партньорство АКТБ—ЕО, подписано в Котону на 23 юни 2000 г., наричано по-долу „споразумението АКТБ—ЕО“, относно зачитането на правата на човека, принципите на демокрацията и на правовата държава, върху които се основава партньорството АКТБ—ЕО.
      В този дух след военния държавен преврат от 6 август 2008 г. Европейският съюз незабавно осъди преврата и многократно призова за зачитане на демокрацията и на законната институционална рамка, установена от 2007 г. насам. При прилагане на член 96 от Споразумението АКТБ—ЕО и като има предвид, че държавният преврат представлява тежко нарушение на основните елементи, изброени в член 9 от посоченото споразумение, Европейският съюз започна политически диалог с управляващите понастоящем, който доведе до започване на консултации с цел разглеждане на ситуацията и на възможните консенсусни решения за бързо възвръщане на конституционния ред.
      След заседанието за започване на консултациите, проведено в Париж на 20 октомври 2008 г., Европейският съюз не отбеляза удовлетворителни предложения от мавританска страна. В дух на готовност за диалог и като осъзнава сложността на политическата ситуация в Мавритания, Европейският съюз първоначално предложи консултациите да останат открити за срок от един месец, като посочи, че представянето от мавританска страна на потенциално удовлетворително решение ще позволи провеждането на ново заседание за консултация. Европейският съюз също така информира държавите от АКТБ и мавританската страна, че при липсата на нови елементи консултациите ще бъдат прекратени и ще се приемат подходящи мерки.
      По време на редица срещи, председателствани от Африканския съюз, Европейският съюз, както и петте международни организации, които формират международната контактна група за Мавритания, ясно набелязаха основните елементи на консенсусно политическо решение за изход от кризата.
      Международната контактна група се събра отново на 28 януари 2009 г., в навечерието на ефективното изпълнение на индивидуалните санкции, определени от Африканския съюз, и на 20 февруари 2009 г., за да констатира наличието на няколкото предложения за изход от кризата, сред които и предложението, направено от управляващите, което бе оценено като незадоволително. Международната контактна група прикани мавританските страни към започване на всеобхватен национален политически диалог под егидата на председателя на Африканския съюз с цел постигане на консенсусно възвръщане на конституционния ред.

         Подходящи мерки за придружаване възвръщането на конституционния ред

      Въз основа на посоченото по-горе Европейският съюз реши да прекрати консултациите и да приеме по силата на член 96, параграф 2, буква в) от Споразумението АКТБ—ЕО описаните по-долу подходящи мерки. Предвид неудовлетворителното настоящо положение и текущото замразяване на голяма част от сътрудничеството, тези подходящи мерки целят постепенното възстановяване на сътрудничеството в замяна на следните стъпки по пътя на консенсусно възвръщане на конституционния ред:

                  1.

                  Настоящо положение и незабавни мерки.

                  2.

                  Решение за консенсусен изход от кризата в съответствие с основните елементи, предложени от международната общност, а именно създаването, в рамките на всеобхватен и открит политически диалог, на електорална рамка, позволяваща провеждането на свободни, прозрачни и представителни президентски избори, организирани от надеждни институции, под егидата на неутрално правителство.

                  3.

                  Фактическо и необратимо изпълнение на решението за изход от кризата, посочено по-горе.

                  4.

                  Пълно възвръщане в Мавритания на конституционния ред. Това ще настъпи, когато на власт дойде легитимен държавен ръководител и конституцията бъде в сила и се спазва.

            1.   Настоящо положение и незабавни мерки
      Посочените по-долу мерки са приети. Ограничителните мерки по отношение на сътрудничеството няма да засегнат хуманитарната помощ, нито директната подкрепа за мавританското население и гражданско общество.
      Политическият диалог, предвиден в рамките на член 8 от Споразумението АКТБ—ЕО, ще продължи с всички мавритански страни успоредно с подходящите мерки, които фигурират в член 2, парагараф 5 от приложение VII към Споразумението АКТБ—ЕО. Този диалог ще се води съгласувано с международната контактна група за Мавритания и може да се засили, когато се приеме консенсусно решение за възвръщане на конституционния ред.

                  А.

                  Изпълнението на текущите проекти и на индикативната национална програма за десетия ЕФР, с посочените по-долу изключения и изменения, се спира до евентуалното постепенно възобновяване на сътрудничеството при посочените условия.

                  Б.

                  Европейската комисия си запазва правото да поеме незабавно функциите на национален разпоредител на ЕФР.

                  В.

                  Доколкото проследяването на промените и на решенията в секторните политики, изпълнявани от управляващите de facto, а не de jure, засяга все още наличното сътрудничество, и с надеждата за евентуално възобновяване на сътрудничеството вследствие намирането на решение за изход от кризата, приемливо за международната общност, службите на Комисията ще продължат да участват в диалога, провеждан на техническо равнище за секторните политики в Мавритания, като този диалог не може да се смята за признаване на законността на властта, установена след държавния преврат от 6 август 2008 г.

                  Г.

                  Плащанията по текущите договори ще бъдат извършени съгласно съответните решения за финансиране. Това включва следните проекти:

                              —

                              пътища Rosso–Boghé и Kaedi–Gouaraye, както и техническа помощ за Министерството на транспорта,

                              —

                              проект „Възстановяване на оазиса Adrar“ (приключване на текущите задължения),

                              —

                              Инструмент за вода: продължаване изпълнението на трите текущи договора,

                              —

                              Инструмент за енергия: продължаване изпълнението на текущите договори,

                              —

                              Програма за подкрепа на националния разпоредител: необходими мерки за приключване на програмата,

                              —

                              Регионална програма за слънчева енергия: продължаване изпълнението на текущите договори в Мавритания,

                              —

                              Програма за подкрепа на гражданското общество: продължаване изпълнението на дейностите, свързани с управлението, в рамките на покани за предложения, управлявани пряко от Европейската комисия,

                              —

                              Програма за подкрепа на националния орган за поддръжка на пътищата (ENER): продължаване изпълнението на договорите, ограничено до текущите договорни ангажименти,

                              —

                              договор за безвъзмездни средства в рамките на регионален пакет Б за възстановяване на наводнените райони в околността на река Сенегал,

                              —

                              подкрепа за местните органи (извън ЕФР): проект за подобряване на общинското управление на водоснабдяването в Nouakchott и партньорство за подкрепа на училищната система в община Boustilla,

                              —

                              проект за подобряване на здравните условия „Zazou“ (извън ЕФР, съфинансиране на неправителствените организации).

                  Д.

                  За следните програми могат да бъдат сключени нови договори при спазване на споразуменията за финансиране:

                              —

                              обявяване на покани на местно ниво за предложения в областта „Недържавни участници, демокрация и човешки права“ (извън ЕФР). Поканите за предложения в полза на местните власти се спират,

                              —

                              изпълнение на проекта за подкрепа на управлението на миграционните потоци с регионално финансиране за АКТБ от деветия ЕФР,

                              —

                              изпълнение на проекта „Подкрепа за завръщане на бежанците“ съгласувано и хармонизирано със Службата за хуманитарна помощ на Европейската комисия (ECHO), ако, от една страна, условията в Мавритания позволят изпълнението и, от друга страна, ако бъдат спазени предвидените договорни условия.

                  Е.

                  В следните области могат да бъдат установени и формулирани нови проекти:

                              —

                              в рамките на отговора на продоволствената криза, предложен с мобилизирането на регионален пакет Б от десетия ЕФР, може да се планира целева намеса в полза на населението в размер на 2 080 000 EUR, която да се осъществи от международна организация и/или неправителствена организация, без да се включва в дейността пряка помощ за администрацията, за държавата или за нейните агенции,

                              —

                              планиране на пакета, разпределен за Мавритания в рамките на новия „Инструмент за прехрана“ и тематичния ред „Осигуряване на прехраната“, чрез проекти за подкрепа на селското стопанство, които могат да се осъществят от международни организации или неправителствени организации,

                              —

                              Националната индикативна програма за десетия ЕФР предвиждаше индикативна сума от 40 милиона евро за бюджетна подкрепа. Този проект не може да бъде установен и формулиран преди пълното възвръщане на конституционния ред, както е посочено в точка 4, при спазване на общите условия за допустимост, необходими за изпълнението на този вид програма,

                              —

                              от този момент индикативната сума по тази програма се намалява на 25 милиона евро. От предвидените общо 15 милиона евро, 10 милиона евро ще бъдат държани в резерв за евентуална подкрепа на провеждането на избори в рамките на конституционно решение на кризата, съответстващо на исканията на международната общност. Останалите 5 милиона евро ще бъдат държани в резерв, между другото, за евентуални хуманитарни кризи, произтичащи от кризата, предизвикана от държавния преврат от 6 август 2008 г.,

                              —

                              Програмата за подкрепа на управлението на миграционните потоци, предвидена в националната индикативна програма в размер на 8 милиона евро, по изключение ще бъде установена и формулирана преди евентуалното възобновяване на сътрудничеството въз основа на цели и приоритети, които предстои да бъдат определени.

            2.   Приемане на консенсусното решение
      Това предвижда съществуването на действително споразумение с мавританските страни, както е посочено в увода, в точка 2.

                  Ж.

                  Ще бъдат деблокирани следните проекти:

                              —

                              пристанище за руда в Nouadhibou: преговори и подписване на договор за обновяване на пристанището, при условие че действащата уредба и резултатите от поканата за предложения го позволяват. Като се има предвид, че крайният срок за изпълнение на този проект е 31 декември 2011 г. и не подлежи на продължаване, съществува реален риск от загуба на финансовите средства за проекта (45 милиона евро). Комисията ще проучи всички възможности, за да сведе до минимум този риск, който се повишава с течение на времето,

                              —

                              ново планиране на проект за почистване на отломките в пристанището Nouadhibou в резултат на прехвърляне, считано от 31 декември 2008 г., към десетия ЕФР на средствата по STABEX, предвидени за тази цел (23 милиона евро). Ако не беше извършен държавен преврат, договор за тази дейност трябваше да бъде сключен преди края на 2008 г. За да може да се премине възможно най-бързо на етап изпълнение, процедурите по новото планиране и установяване и формулиране на новия проект ще започнат веднага щом позволява политическата ситуация (приемане на консенсусното решение),

                              —

                              отправяне на покани на местно равнище за предложения в полза на местните органи, спрени преди това.

            3.   Изпълнение на решението за изход от кризата
      Това предвижда необратимото изпълнение на консенсусното решение за изход от кризата, както е посочено в увода, в точка 3.

                  З.

                  Ще се извърши допълнително възобновяване на сътрудничеството. Това може да включва:

                              —

                              евентуална подкрепа и евентуално наблюдение на нови избори,

                              —

                              продължаване на изпълнението на програмата за подкрепа на съдебната система,

                              —

                              изпълнение на европейската програма за укрепване на институциите на местната власт и техните служби,

                              —

                              изпълнение на всички програми и проекти, подписани или предвидени по осмия и деветия ЕФР, за които още не са сключени договори.

            4.   Пълно възвръщане на конституционния ред

                  И.

                  Пълното възвръщане в Мавритания на конституционния ред ще позволи премахването на всички изброени по-горе ограничителни мерки съгласно член 96, параграф 2, буква а), четвърта алинея от Споразумението АКТБ—ЕО. Това ще позволи изпълнението на цялата индикативна програма за десетия ЕФР (156 милиона евро), като се отчитат евентуалните нужди от преразглеждане на тази програма поради отрицателните социални, икономически и политически въздействия, причинени от държавния преврат от 6 август 2008 г.

         Наблюдение на подходящите мерки

      Европейският съюз ще продължи да наблюдава отблизо развитието на ситуацията в Мавритания и може да подкрепи, според случая, изпълнението на консенсусно политическо решение за изход от кризата, при условие че това решение се базира на основните елементи, посочени по-горе, съгласно изискванията на международната общност. За тази цел ще бъдат организирани редовни мисии за наблюдение.
      Европейският съюз си запазва правото да преразгледа и измени посочените по-горе мерки, за да вземе предвид евентуални промени в ситуацията в Мавритания.
      Моля, приемете, господин Генерал, нашите почитания.

            За Комисията

         José Manuel BARROSO

            За Съвета

         J. POSPÍŠIL


title: Решение на Комисията от 4 април 2005 година относно сключването чрез подписване на Споразумение за сътрудничество в областта на мирното използване на атомната енергия между Европейската общност за атомна енергия (Евратом) и кабинета на министрите на Украйна

text:
Важна правна забележка

|

32006D0635

Официален вестник n° L 261 , 22/09/2006 стр. 0026 - 0026 Официален вестник n° L 142 , 05/06/2007 стр. 0168 - 0168

		Решение на Комисиятаот 4 април 2005 годинаотносно сключването чрез подписване на Споразумение за сътрудничество в областта на мирното използване на атомната енергия между Европейската общност за атомна енергия (Евратом) и кабинета на министрите на Украйна(2006/635/Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на общност за атомна енергия, и по-специално член 101, втори параграф от него,като взе предвид решението на Съвета от 24 септември 2004 г., с което се одобрява сключването от Комисията на споразумение за сътрудничество в областта на мирното използване на атомната енергия между Европейската общност за атомна енергия (Евратом) и кабинета на министрите на Украйна [1],като има предвид, че:(1) Споразумението за сътрудничество в областта на мирното използване на атомната енергия между Европейската общност за атомна енергия (Евратом) и кабинета на министрите на Украйна следва да се сключи.(2) Комисията посочва лице, оправомощено да подпише Споразумението за сътрудничество в областта на мирното използване на атомната енергия от името на Европейската общност за атомна енергия,РЕШИ:Член 1За целта на сключването на споразумение за сътрудничество в областта на мирното използване на атомната енергия между Европейската общност за атомна енергия (Евратом) и кабинета на министрите на Украйна, приема настоящото решение от името на Европейската общност за атомна енергия.Текстът на споразумението е приложен към настоящото решение.Член 2Членът, отговарящ за енергетиката, или лицето, посочено от него за тази цел, се оправомощава с настоящото да подпише от името на Европейската общност за атомна енергия Споразумението за сътрудничество в областта на мирното използване на атомната енергия между Европейската общност за атомна енергия (Евратом) и кабинета на министрите на Украйна.Съставено в Брюксел на 4 април 2005 година.За КомисиятаAndris PiebalgsЧлен на Комисията[1] Все още непубликувано в Официален вестник.--------------------------------------------------


title: Решение на Комисията от 17 ноември 1987 година за изменение на Решение 87/305/EИО от 26 май 1987 година за създаване на консултативен комитет по откриване на процедури за обществени поръчки

text:
Важна правна забележка

|

31987D0560

Официален вестник n° L 338 , 28/11/1987 стр. 0037 - 0037 специално финландско издание: глава 6 том 2 стр. 0172  специално шведско издание: глава 6 том 2 стр. 0172  специално чешко издание глава 01 том 01 стр. 170  - 170 специално испанско издание глава 01 том 01 стр. 170  - 170 специално унгарско издание глава 01 том 01 стр. 170  - 170 специално литвийско издание глава 01 том 01 стр. 170  - 170 LV.ES глава 01 том 01 стр. 170  - 170 MT.ES глава 01 том 01 стр. 170  - 170 PL.ES глава 01 том 01 стр. 170  - 170 SK.ES глава 01 том 01 стр. 170  - 170 специално словенско издание глава 01 том 01 стр. 170  - 170

		19871117Решение на Комисиятаот 17 ноември 1987 годиназа изменение на Решение 87/305/EИО от 26 май 1987 година за създаване на консултативен комитет по откриване на процедури за обществени поръчки(87/560/EИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като има предвид, че Комисията в своето Решение 87/305/ЕИО [1] създаде консултативен комитет за откриване на процедури за обществени поръчки със задачата да я подпомага по икономическите, техническите, правните и социалните аспекти на обществените поръчки;като има предвид, че броят на членовете на Комитета първоначално беше определен на максимум 24, както е предвидено в член 3 от гореспоменатото решение;като има предвид, че първоначално определеният брой се оказва недостатъчен, за да даде възможност на Комитета да изпълнява ефективно задачите си, по-специално оценката на социалното измерение на обществените поръчки, и по тази причина има основание за неговото увеличаване,РЕШИ:Член 1Член 3 от Решение 87/305/EИО се заменя със следния текст:"Комитетът се състои от максимум 25 членове".Член 2Настоящото решение влиза в сила от 17 ноември 1987 г.Съставено в Брюксел на 17 ноември 1987 година.За КомисиятаCockfieldЗаместник-председател[1] ОВ L 152, 12.6.1987 г., стр. 32.--------------------------------------------------


Важна правна забележка

|

52007BP0118(01)

1. Решение на Европейския парламент от 24 април 2007 г. относно освобождаването от отговорност във връзка с изпълнението на бюджета на Европейската агенция за здравословни и безопасни условия на труд за 2005 финансова година (C6-0392/2006 - 2006/2159(DEC))

Официален вестник n° 074 E , 20/03/2008 стр. 0214 - 0215

		1.Решение на Европейския парламент от 24 април 2007 г. относно освобождаването от отговорност във връзка с изпълнението на бюджета на Европейската агенция за здравословни и безопасни условия на труд за 2005 финансова година (C6-0392/2006 — 2006/2159(DEC))Европейският парламент,- като взе предвид окончателните годишни отчети на Европейската агенция за здравословни и безопасни условия на труд за 2005 финансова година [1],- като взе предвид доклада на Сметната палата за окончателните годишни отчети на Европейската агенция за здравословни и безопасни условия на труд за 2005 финансова година [2], заедно с отговорите на Агенцията,- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално — член 276 от него,- като взе предвид Регламент на Съвета (EО, Eвратoм) № 1605/2002 от 25 юни 2002 г. относно Финансовия регламент, приложим за общия бюджет на Европейските общности [3], и п о-специално член 185 от него,- като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за здравословни и безопасни условия на труд [4], и п о-специално член 14 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности [5], и п о-специално член 94 от него,- като взе предвид член 71 и приложение V към своя правилник,- като взе предвид доклада на Комисията по бюджетен контрол и становището на Комисията по заетост и социални въпроси (A6-0105/2007),1. Освобождава от отговорност директора на Европейската агенция за здравословни и безопасни условия на труд във връзка с изпълнението на бюджета на Центъра за 2005 финансова година;2. Представя своите забележки в следващата по-долу резолюция;3. Възлага на своя председател да предаде настоящото решение, както и резолюцията, която е неразделна част от него, на директора на Европейската агенция за здравословни и безопасни условия на труд, на Съвета, Комисията и Сметната палата и да осигури публикуването им в Официален вестник на Европейския съюз (серия L).[1] ОВ С 266, 31.10.2006 г., стр. 19.[2] ОВ C 312, 19.12.2006 г., стр. 24.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 216, 20.8.1994 г., стр. 1. Регламент, последно изменен с Регламент (ЕО) № 1112/2005 (ОВ L 184, 15.07.2005 г., стр. 5).[5] ОВ L 357, 31.12.2002 г., стр. 72.--------------------------------------------------